als_Latn dik_Latn sag_Latn
ISIS pranon aleancën e Boko Haram. Kalifati shtrihet edhe në Afrikën Perëndimore
13/03/2015
13/03/2015
Një mesazh audio, ende i paverifikuar, përcjell komentet e një zëdhënësi të ISIS-it, se qëllimi i grupit të dhunshëm për krijimin e një kalifati islamik, tanimë është shtrirë edhe në Afrikën Perëndimore.
Një javë më parë, Boko Haram postoi një mesazh në internet, ku shprehte dëshirën për t’iu bashkuar organizatës xhihadiste. Ai vetë ka që në 2009-n, që tenton përmes një fushate të egër ushtarake të imponojë sundimin islamik në veriun e Nigerisë.
Konflikti, që prej atëherë është përhapur ngadalë edhe në shtetet fqinje.
Në mesazh, personi që e identifikon veten si zëdhënësi i ISIS-it, Mohammed al-Adnani, thotë: Ju njoftojmë lajmin e mirë të shtrirjes së kalifatit në Afrikën Perëndimore, sepse kalifi e ka pranuar aleancën e vëllezërve tanë të grupit sunit për predikimin dhe xhihadin.
Ai i nxit gjithashtu muslimanët të bashkohen me militantët në Afrikën Perëndimore, duke hedhur poshtë raportet se forcat irakiane dhe koalicioni i drejtuar nga Shtetet e Bashkuara kanë shënuar së fundi një sërë fitoresh në luftën kundër Shtetit Islamik në Irak e Siri.
Por sipas pohimeve të Bagdadit zyrtar, avancimi në terren ndaj ekstremistëve vazhdon, e Tikriti është kthyer në shembullin më të mirë ilustrues të momentit.
Militantët e ISIS-it ende kanë në dorë kompleksin rezidencial të ndërtuar nga Sadam Husein e numërojnë edhe disa xhepa rezistence nëpër qytet, por zyrtarët e ushtrisë irakiane shprehen të bindur se marrja e Tikritit dhe periferive të tij është thjesht çështje ditësh, edhe pa ndihmën e sulmeve ajrore amerikane. / Top Channel
ISIS
LAJME TE NGJASHME
Tony Blair nuk do të jetë më i dërguari për Lindjen e Mesme; ish-kryeministri britanik jep dorëheqjen
Cameron prezanton programin, spikasin: ulja e taksave, aksioni ndaj emigracionit ilegal dhe referendumi për BE-në
VLERËSO KËTË LAJM
KRYESORET
SONDAZH
MË TË LEXUARAT
- Larje hesapesh në mes të Tiranës, 3 të vrarë me armë zjarri
- Vizita e Vuçiç, në fokusin e shtypit serb
- Rama: Me Athinën nuk negociojmë interesin kombëtar. Idrizi? Problem artificial
- Anulohet darka në nder të delegacionit serb në Durrës
- Konferenca e përbashkët Rama-Vuçiç
- Deklarata e Ramës për Athinën, reagon Ministria e Jashtme greke
- Në SHBA futbolli s’është aq popullor…as korrupsioni. Çfarë qëndron pas arrestimit të zyrtarëve të FIFA-s nga FBI?
- Vuçiç për televizionin serb: Vizita në Tiranë, pozitive
- Nishani-Vuçiç, në fokus “diplomat”, dialogu me Kosovën dhe paqja në rajon
- Basha pret Vuçiç: Së bashku të përqafojmë të ardhmen
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn